Sjónlistamiðstöðin var sett á stofn í ársbyrjun 2012 þegar Listasafnið á Akureyri og menningarmiðstöðin í Grófargili ( Listagili ) voru sameinuð . Nafnið kemur til af því að stofnunin lætur sig varða allar sjónlistir í víðasta skilningi þess orðs . Eins og nafnið gefur til kynna eru það helst sjónlistaviðburðir sem Sjónlistamiðstöðin stendur að , þ , e sýningar þar sem gefur að líta myndlist , hönnun , gjörningalist , höggmyndalist , vídeólist o.fl í þeim dúr . Einnig hefur miðstöðin staðið að tónleikum , leiksýningum , útimarkaði og ýmiskonar öðrum uppákomum í samvinnu við fjölmarga aðila . Þrír sýningarsalir heyra undir Sjónlistamiðstöðina ; Listasafnið , Ketilshús og Deiglan og sýndi listakonan Aðalheiður S. Eysteinsdóttir í þeim öllum frá miðju sumri . Gríðarleg aðsókn var að sýningunum og gestir bæði Akureyringar sem og íslenskir og erlendir ferðamenn . Liðsmenn sjónlistarmiðstöðvarinnar eru bjartsýn á framtíðina eða eins og þau segja ” Það þýðir náttúrulega ekkert annað en að vera bjartsýn á framtíðina . Sá sem ekki er bjartsýnn er þá væntanlega svartsýnn og ef að maður er svartsýnn á maður hugsanlega við þunglyndi að stíða og þarfnast hjálpar . En hvað framtíðin ber í skauti sér veit enginn , hvorki veðurfréttamaðurinn né völva vikunnar . Sjónlistamiðstöðin hefur verið að gera frábæra og oft á tíðum stórkostlega hluti og mun gera það áfram . ” Á veturna er opið frá kl 13 - 17 en lokað á mánudögum og þriðjudögum . Allar upplýsingar má finna á heimasíðunni www.sjonlist.is og á Facebook .